да бъде по-нисък от маржа, ако такова по-ниско мито би било подходящо средство, чрез което да се премахне вредата, причинена на местната промишленост.
 Член 50
 Прилагане на мерките и преразглеждане
 1. Страните могат да прилагат временни антидъмпингови или изравнителни мерки единствено ако предварителното определяне показва, че е налице дъмпинг или субсидия, която води до вреда за местната промишленост.
 2. Преди да наложат окончателно антидъмпингово или изравнително мито, страните проучват възможността за прилагане на конструктивни корективни мерки, като бъде отделено надлежно внимание на особените обстоятелства на всеки случай. Без да се засягат съответните разпоредби на вътрешното законодателство на всяка от страните, страните дават предимство на ценови гаранции, дотолкова доколкото са получили подходящи оферти от износители и приемането на тези оферти се счита за неизпълнимо.
 3. При приемане на надлежно обосновано искане от страна на износител за преразглеждане на антидъмпингови или изравнителни мерки, които са в сила, страната, наложила мярката, проучва обективно и своевременно искането и информира износителя за резултатите от проучването във възможно най-кратък срок.
 Раздел 5
 Консултации
 Член 50а
 Консултации
 1. Една от страните предлага възможност за консултация по искане на другата страна относно конкретни въпроси, които могат да възникнат по отношение на прилагането на средства за търговска защита. Без да се изчерпват с това, тези въпроси могат да се отнасят до методологията, използвана за изчисляване на дъмпинговия марж, включително различни корекции, използването на статистически данни, развитието на вноса, определянето на вреда и прилагането на правилото за по-ниското мито.
 2. Консултациите се провеждат във възможно най-кратък срок и обикновено в срок от 21 дни след искането.
 3. Консултациите в рамките на настоящия раздел се провеждат без да се засягат и при пълно спазване на разпоредбите на членове 41 и 47 от настоящото споразумение.
 Раздел 6
 Институционални разпоредби
 Член 51
 Диалог относно средствата за търговска защита
 1. Страните се споразумяват да установят диалог на експертно равнище относно мерките за търговска защита като форум за сътрудничество по въпроси в областта на средствата за търговска защита.
 2. Диалогът относно мерките за търговска защита се провежда с цел:
 а)
 повишаване на осведомеността и разбирането на една от страните за законите, политиките и практиките в областта на средствата за търговска защита на другата страна;
 б)
 проучване на прилагането на настоящата глава;
 в)
 подобряване на сътрудничеството между органите на страните, които са отговорни за въпроси в областта на средствата за търговска защита;
 г)
 обсъждане на развитията в международен план в областта на търговската защита;
 д)
 сътрудничество по други въпроси в областта на търговската защита.
 3. Срещите в рамките на диалога относно мерките за търговска защита се провеждат на ad hoc основа по искане на една от страните. Дневният ред на срещите се определя съвместно предварително.
 Раздел 7
 Уреждане на спорове
 Член 52
 Уреждане на спорове
 Дял IV, глава 14 (Уреждане на спорове) от настоящото споразумение не се прилага към раздели 1, 4, 5, 6 и 7 от настоящата глава.
 ГЛАВА 3
 Технически пречки пред търговията
 Член 53
 Приложно поле и определения
 1. Настоящата глава се прилага по отношение на изготвянето, приемането и прилагането на технически регламенти,